《刘芋山招饮郁孤台感念近事赠同座诸绅士》
清代·俞明震

城角炊烟一片愁，眼看生事但悠悠。人无肝胆常如客，山有晴阴各自秋。

千亩瘴开留晚照，双江水涸笑清流。因循我更惭诸子，犹有閒情付啸讴。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。